ਐੱਮਪੀ3
MPEG-1 ਜਾਂ MPEG-2 ਆਡੀਓ ਲੇਅਰ III (ਉੱਚਾਰਨ: ਐੱਮ.ਪੀ. ਥ੍ਰੀ), ਜ਼ਿਆਦਾਤਰ MP3, ਡਿਜੀਟਲ ਆਡੀਓ ਵਾਸਤੇ ਇੱਕ ਆਡੀਓ ਕੋਡਿੰਗ ਫ਼ਾਰਮੈਟ ਹੈ ਜੋ ਇੱਕ ਕਿਸਮ ਦਾ ਲੌਸੀ ਡੈਟਾ ਕੰਪ੍ਰੈਸ਼ਨ ਵਰਤਦਾ ਹੈ। ਇਹ ਆਡੀਓ ਦੇ ਭੰਡਾਰਣ ਅਤੇ ਹੋਰ ਵਰਤੋਂ ਲਈ ਆਮ ਵਰਤਿਆਂ ਜਾਂਦਾ ਰੂਪ ਹੈ। ਇਹ ਰੂਪ ਆਡੀਓ ਪਲੇਅਰਾਂ ਵਿੱਚ ਆਮ ਹੀ ਸੁਣਿਆ ਜਾਂਦਾ ਹੈ। ਲੌਸੀ ਕੰਪ੍ਰੈਸ਼ਨ ਡਿਜ਼ਾਈਨ ਕਰਨ ਦਾ ਮੁੱਖ ਮਕਸਦ, ਆਡੀਓ ਦਾ ਮਿਆਰ ਬਰਕਰਾਰ ਰੱਖਦੇ ਹੋਏ, ਲੋੜੀਂਦੇ ਡੈਟਾ ਦੀ ਮਾਤਰਾ ਨੂੰ ਬਹੁਤ ਹੱਦ ਤੱਕ ਘਟਾਉਣਾ ਸੀ। ਇੱਕ MP3 ਫ਼ਾਈਲ ਉੱਚੇ ਜਾਂ ਨੀਵੇਂ ਬਿਟ ਰੇਟ ਤੇ ਵੀ ਬਣਾਈ ਜਾ ਸਕਦੀ ਹੈ ਜਿਸਦਾ ਮਿਆਰ ਬਿਟ ਰੇਟ ਮੁਤਾਬਕ ਵਧੀਆ ਜਾਂ ਘਟੀਆ ਹੋਵੇਗਾ। MP3 ਨੂੰ ਮੂਵਿੰਗ ਪਿਕਚਰ ਐਕਸਪਰਟ ਗਰੁੱਪ (MPEG) ਨੇ ਆਪਣੇ MPEG-1 ਮਿਆਰ ਦੇ ਇੱਕ ਅੰਗ ਵਜੋਂ ਡਿਜ਼ਾਈਨ ਕੀਤਾ ਸੀ ਅਤੇ ਬਾਅਦ ਵਿੱਚ ਇਹ MPEG-2 ਮਿਆਰ ਵਿੱਚ ਵੀ ਜੋੜਿਆ ਗਿਆ।